Nový Chrobák je postavou podstatne väčší atlét než predchodca
V čase keď skupina "Black Eyed Peas" predstavila hity z ich posledného albumu na koncerte MTV World Stage v New Yorku, belgické duo "2manydjs" odohrali DJ-ský set v Berlíne. V rovnakom čase, v Shanghaji odhalil Volkswagen nový Beetle v predvečer Shanghai Motor Show s exkluzívnymi MTV hosťami.
Prvý dojdem z nového Chrobáka je ohromný. Presne v duchu reklamy nabrúseného chrobáka pretekára. Nový Beetle má svoj nezameniteľný štýl, no je podstatne športovejší a atletickejší. Trefa do čierneho. Verím, že divízia R GmbH do roka a do dňa prinesie riadne nasrdený Beetle R.
3x väčší základný sortiment motorov v porovnaní s uvedením predchodcu je tiež skvelá správa
S novým dizajnom a najnovšími technológiami, sa Beetle prezentuje ako auto 21. storočia – výrazné, dynamické a svalnaté. Nový Beetle zvoľňuje symetriu predchádzajúceho modelu a ukazuje pôsobivý športový vzhľad – predovšetkým v jeho predĺženej kapote, ostro šípovitom čelnom skle a predĺženom rázvore kolies. Modifikovaná ergonómia interiéru vytvára z nového Beetlu agilné, pre vodiča optimalizované kupé. Okrem toho ponúka výrazne lepší pocit priestoru pri predĺžení strešnej línie.
Predpokladaný termín uvedenia do predaja na Slovensku je november 2011. Zdá sa, že niektorí Slováci budú mať naozaj krásne Vianoce :)
Interiér je typický súčasný VW, hrá na istotu, nie originalitu, čo je v prípade tejto hračky trošku škoda
Na pohon budú v Európe od začiatku k dispozícii tri zážihové a dva vznetové turbomotory. Sortiment známych agregátov koncernu VAG budú tvoriť 1,2 TSI - 105 k, 1,4 TSI 160 k a 2,0 TSI s 200 k. Priaznivci nafty budú mať na výber verzie 1,6 so 105 k a 2,0 TDI so 140 koňmi. Na jar budúceho roka by mal VW predstaviť aj obľubenú verziu cabrio.
Pozrite si materiál o tom, ako vznikala reklama nabrúseného chrobáka.